குறிப்பாக பனியன் தொழிற்சாலைகளில் பேசி நிர்ணயிக்கப்பட்ட சம்பளத்தை முதலாளிகள் தருவதில்லை. வேலை முடிந்தபிறகு ஏதேனும் காரணம் சொல்லி ஆயிரக்கணக்கான ரூபாயைப் பிடித்தம் செய்து கொள்வதாகக் கூறி சம்பளத்தின் ஒரு பகுதியை அபகரித்துக் கொள்கின்றனர். இந்த நிலையில் மொழி மற்றும் மாற்று மாநிலம் என்பதால் எதற்கு வம்பு என கொடுக்கும் சம்பளத்தை வாங்கிக் கொண்டு செல்கின்றனர். மற்றொரு பக்கம், சனிக்கிழமைகளில் சம்பளம் வாங்கிக் கொண்டு செல்லும்போது சமூகவிரோதிகள் வழிமறித்து மிரட்டி, அடித்து செல்போன் மற்றும் சம்பளப் பணத்தை மொத்தமாக பறித்துக் கொண்டு செல்கின்றனர். இது சம்பந்தமாக காவல் நிலையத்தில் புகார் அளித்தால் நடவடிக்கை எடுக்காமல் அலட்சியப்படுத்துகின்றனர்.